Title: Zxczxc
Author: Karol Bergmann
Last saved by: Mikuláš Šupín
Company: FEI

Správa zo zahraničnej pracovnej cesty

1.  Účastník ZPC:
 	Mikuláš Šupín, prof. h. c., prof., Ing., CSc.
Ministerstvo školstva, vedy, výskumu a športu SR, Stromová 1, 813 30 Bratislava,   Sekcia vedy a techniky 
	Generálny riaditeľ, Sekcia vedy a techniky, zástupca SR vo Finančnom výbore  CERN
Znalosť jazykov: anglicky, rusky, nemecky, španielsky, portugalsky 

2.  Zahraničná pracovná cesta:
Štát: Švajčiarsko, mesto: Ženeva
Dátum cesty: 2.-3.11.2010
Prijímajúca organizácia: CERN Ženeva 
Účel cesty: účasť na 333. zasadnutí Finančného výboru CERN  
Spôsob financovania: z prostriedkov MŠVVaŠ SR

3.  Rámcový program pobytu:

2.11.2010 
– príchod do CERNu 16,30 hod. 
- 19,00 - 22,30 neformálne stretnutie FV CERN  
3.11.2010
 - rokovanie Finančného výboru CERN od 9,30 do 16,00  

4.  Stručný priebeh rokovaní, resp.  študijného pobytu:
Rokovanie prebiehalo podľa schváleného programu na začiatku 333. zasadnutia FV CERN
-	Vedenie CERN je znepokojené ohľadom opakovaného neskorého uhrádzania príspevkov zo strany niektorých krajín, keďže dlhodobejšie výpadky členských príspevkov môžu ohroziť zatiaľ dobré finančné hospodárenie CERN, ktoré si aj počas vrcholiacej finančnej krízy zachovalo finančnú stabilitu. Ale dlhodobý výpadok príspevkov čo i len jednej krajiny by znamenal vážny zásah do finančného plánovania organizácie 
-	Informácia o stave uhrádzania členských príspevkov za rok 2010. Problémy majú najmä BG, GR, IT, ES, PT. SR uhradila svoj členský príspevok medzi prvými. Vrcholové vedenie CERN to ocenilo a poďakovalo SR.
-	Bol prijatý návrh na zmenu metodiky výpočtu členských príspevkov od roku 2013 (najmä s prispením delegácie SR), keďže pre niektoré krajiny nastanú značné výkyvy úrovne ich členských príspevkov. V prípade SR by malo dôjsť k  zníženiu príspevku od roku 2013. K miernemu zníženiu by dôjsť aj v roku 2011. 
-	Bol podaný návrh na predĺženie pôsobnosti členov Riadiacej rady Penzijného fondu, proti ktorému sa postavila väčšina krajín, vrátane SR 
-	Generálny riaditeľ R. Heuer potvrdil, že rok 2010 bol veľmi dobrým rokom z hľadiska experimentov LHC. Zlepšuje sa luminosita /7,5 TeV / a sú dosiahnuté prvé výsledky, zvyšuje sa šanca objavenia tzv. Higgsovho bozónu. Aj z tohto dôvodu je zvažované, že plánovaná odstávka na konci roku 2011 sa neuskutoční a LHC bude v činnosti až do roku 2012. Nebolo však prijaté ešte žiadne oficiálne rozhodnutie
-	Pod vedením CERN sa rozširuje sa využívanie sietí GRID, najmä v Európe a Severnej Amerike a participuje na nej čoraz viac PhD. študentov 

5.  Odporúčané závery:

Pokračovať v spolupráci SR s CERNom ako doteraz. Závery 333. zasadnutia FV CERN sú v súlade so záujmami SR.  

6.   Prehľad prinesenej dokumentácie a miesto jej uloženia

Oficiálne materiály z 333. zasadnutia FV CERN sú uložené na Sekcii vedy a techniky. 

7.   Osobitne vyhodnotený očakávaný prínos ZPC

333. zasadanie Finančného výboru CERN bolo venované najmä situácii s uhrádzaním príspevkov členských krajín za rok 2010, príprave výpočtu príspevkov na rok 2011, problematike Cost Variation Index na rok 2011, návrhu na zmenu pravidiel pôsobenia členov riadiacej rady Penzijného fondu a GR CERNu informoval o pokroku vo fungovaní LHC. 
Výsledky ZPC budú využité pre zabezpečenie spolupráce s CERNom na SVT MŠVVaŠ SR a v Komisii pre spoluprácu s CERNom.

8.    Spôsob zverejnenia výsledkov ZPC, prenos získaných informácií

Správa bude zverejnená na webovej stránke MŠVVaŠ SR: www.minedu.sk.

Súhlasím so zverejnením správy na internete

Správu vypracoval: Mikuláš Šupín 
Dátum: 6.12.2010

Správu schválil:  
 
Poznámka:
Správu zo ZPC je potrebné vypracovať do 10 dní od jej ukončenia a v  elektronickej forme zaslať na Sekciu medzinárodnej spolupráce MŠVVŠ SR.